Lamu fylke

Lamu fylke er ett av 47 fylker (counties) i Kenya. Lamu ligger på nordkysten og er det nordligste av de seks kystfylkene. Det grenser til Tana River fylke i sørvest, Garissa fylke i nord, Somalia i nordøst og Det indiske hav i sør. Hovedstaden er Lamu by som ligger på øya med samme navn. På naboøya Manda ligger flyplassen.

Fylket har et areal på 6 273,1 km2, den totale lengden av kystlinjen er 130 km og det er over 65 øyer. Innbyggertallet var 143 920 ved folketellingen i 2019 og er det tynnest befolkede fylke. Her bor også Mijikendafolk, hovedsakelig Giriama og Bajuni.

Kysteregionen er området hvor Swahili-kulturen oppstod i det 7. århundre og det har etterlatt mange vitnesbyrd innen arkitektur, dekorativ kunst og litteratur.

Lamu ligger tett opp mot grensen til Somalia, urolighetene i Somalia har i perioder ført til at turister ikke blir anbefalt å reise til Lamu.

Gamlebyen i Lamu by er UNESCO verdensarvområde.

 Angrepet i 2014 
Rundt klokken 23:00 lokal tid 5. juli 2014 angrep rundt 12 tungt bevæpnede menn i Hindi i Lamu. De bandt ofrene før de skjøt dem i hodet eller skar strupen deres med en kniv, 9 mennesker ble drept og flere såret. Alle de drepte var voksne menn bortsett fra en tenåringsgutt. Senere samme natt brant angriperne ned flere boliger, offentlige bygninger og en kirke.

Angriperne sa at angrepet var hevn for tyveri av muslimsk land. Den militante gruppen Al-Shabaab (tilknyttet al-Qaida) tok på seg ansvaret, gruppen er basert i Somalia.

Samtidig utførte de også et angrep med flere dusin menn på en politistasjon i Gamba i Tana River fylke, i et forsøkte på å frigjøre fanger. Det var harde skuddvekslinger og 20 mennesker døde i angrepet.

 Angrepet i 2020 
Den 5. januar 2020 ble den amerikansk militærbasen Camp Simba i Manda Bay, som huset rundt 100 amerikanske personell sammen med et ukjent antall kenyanske tropper, angrepet av omtrent 30-40 Al-Shabaab militante. 

Amerikansk og kenyansk militærpersonell utvekslet kraftig skuddveksling med Al-Shabaab under angrepet, som angivelig varte i omtrent fire timer. Under angrepet ble en amerikansk soldat og to amerikanske kontraktører drept. I tillegg ble fem fly og flere kjøretøy ødelagt. Fem fra al-Shabaab døde og fem ble arrestert

 Angrepene i 2022 
Den 3. januar 2022 ble seks menn angrepet og drept i Lamu by. En av mennene ble knivstukket og halshugget og en ble skutt, fire av likene ble brent. Fire menn ble arrestert for mordene.

17. januar 2022 ble minst 15 Al-Shabaab militante drept av sikkerhetsstyrker i Lamu.

 Byggingen av Øst-Afrikas største havn 
Lamu Port-South Sudan-Ethiopia-Transport (LAPSSET) korridorprosjekt, er et transport- og infrastrukturprosjekt (havner, rørledninger, veier, jernbaner) i Kenya som når det er fullført, vil være landets andre transportkorridor. Som navnet sier er det en transportkorridor fra Sudan - Etiopia til en ny stor havn i Lamu. Kenyas forrige transportkorridor er Mombasa - Uganda transportkorridor som går gjennom Nairobi.

Noen grunnleggende LAPSSET-infrastruktur er bygget, blant annet en politistasjon og havnekontor i Lamu og forlengelse av Lamu flyplass sin rullebane (senere skal en ny stor flyplass bygges inne på fastlandet) og bygging av de første kaiene ved Lamu Port ble fullført 2019.

Det nye kaiområdet ligger ikke på øya Lamu men inne på fastlandet nord for øya.

Når kaiområdet er ferdig vil det ha et areal 10 ganger så stort som øya Lamu. I tillegg kommer infrastruktur som flyplass og veier, og boligområdet for alle som skal arbeide der.

Prosjektet er planlagt å være ferdig 31. desember 2025 men har fra starten av vært meget omstridt, og det er vel ennå ikke sikkert at det vil bli fullført.

 Referanser 

 Se også 

 Lamu
 Manda

Eksterne lenker


Kategori:Kenyas fylker